Χρησιμοποίηση μιας μηχανής αναζήτησης

Καθορισμός απαιτήσεών αναζήτησης

Κάθε μηχανή αναζήτησης λειτουργεί με βάση μια λίστα ιστοσελίδων που είναι καταχωρημένες σε αυτή. Δηλαδή, αν εγώ ζητήσω να μου βρει μια πληροφορία, θα ψάξει στις συγκεκριμένες ιστοσελίδες που περιλαμβάνει η βάση δεδομένων της, και θα μου εμφανίσει τα σχετικά αποτελέσματα. Κάθε μηχανή αναζήτησης μπορεί να έχει διαφορετική λίστα, έτσι αν ψάξω το ίδιο θέμα με διαφορετικές μηχανές, ίσως πάρω διαφορετικά αποτελέσματα.

Διαφορές ακόμη μπορεί να προκύψουν και από το γεγονός ότι κάθε μηχανή διαθέτει συγκεκριμένα κριτήρια για την κατάταξη των αποτελεσμάτων, άρα και η σειρά που θα μου τα εμφανίσουν μπορεί να είναι διαφορετική.

Τα αποτελέσματα μιας έρευνας, παρουσιάζονται σε μια λίστα, που συνήθως καταλαμβάνει περισσότερες από μια σελίδες, στην οποία παρουσιάζονται οι ιστοσελίδες που μας ενδιαφέρουν, με μια μικρή περίληψη για την κάθε μια, καθώς και στοιχεία σχετικά με τον τίτλο και το URLτης.

Μερικές μηχανές αναζήτησης (Search Engines), είναι οι ακόλουθες:

-Google: http://www.google.com

-Yahoo: http://www.yahoo.com

-Lycos: http://www.lycos.com

-Excite: http://www.excite.com

-Alta Vista: http://www.altavista.com

-MSN: http://www.msn.com

-In.gr: http://www.in.gr

-Pathfinder: http://www.pathfinder.gr

Χρησιμοποίηση λέξεων κλειδιών σε μια αναζήτηση

Για να μπορώ ευκολότερα να βρίσκω τις πληροφορίες που θέλω, θα πρέπει να καταλάβω τον τρόπο που θα τις βρει για να τις ανασύρει μια μηχανή. Δηλαδή, τι θα ψάξει να βρει στις ιστοσελίδες που είναι καταχωρημένες στη λίστα της βάσης δεδομένων της, η κάθε μια.

Αν για παράδειγμα θέλω να βρω πληροφορίες για γαλλικά κρασιά και καταχωρήσω στο κατάλληλο σημείο της μηχανής μου αυτές τις δυο λέξεις, τότε αυτή θα ψάξει και θα μου εμφανίσει ΟΛΕΣ τις ιστοσελίδες που περιλαμβάνει η λίστα της, που περιέχουν τη λέξη «γαλλικά» ή τη λέξη «κρασιά» ή και τις δυο λέξεις μαζί (όχι απαραίτητα), σε ΟΠΟΙΟΔΗΠΟΤΕ σημείο της ιστοσελίδας: στον τίτλο, στη διεύθυνση (URL) στο περιεχόμενο (σε εικόνες, λίστες, συνδέσμους πίνακες κ.λ.π.).

Για το λόγο αυτό, θα πρέπει να σκεφτώ διάφορους τρόπους για να «αναγκάσω» τη μηχανή να ανασύρει ιστοσελίδες που περιλαμβάνουν πληροφορίες σχετικές μόνο με το θέμα που με ενδιαφέρει.

Για παράδειγμα, να αποκλείσω σελίδες που περιλαμβάνουν μόνο τη λέξη «γαλλικά» (π.χ. γαλλικά αυτοκίνητα) ή μόνο τη λέξη «κρασιά» (π.χ. μια άσχετη σελίδα που περιλαμβάνει τη φράση «του πήραν τα κρασιά»).

Αυτό μπορώ να το κάνω με διάφορους τρόπους. Ο πιο απλός είναι να χρησιμοποιήσω συνηθισμένα σύμβολα ή λέξεις, όπως πιο κάτω:

-         not: Αποκλείει από την έρευνα την λέξη που ακολουθεί

-         and ή +: συμπεριλαμβάνει τη λέξη που ακολουθεί, δηλαδή θα παρουσιάσει αποτελέσματα που περιλαμβάνουν ΚΑΙ τις δυο λέξεις κλειδιά

-         or: θα παρουσιάσει αποτελέσματα που περιλαμβάνουν τη μία ή την άλλη λέξη κλειδί (το ίδιο όπως αν τις γράψω τη μια μετά την άλλη με διάστημα)

-         «_» (Εισαγωγικά): παρουσιάζει αποτελέσματα που περιλαμβάνουν τις λέξεις που έχω γράψει στα εισαγωγικά ως μια φράση, ακριβώς όπως την έχω γράψει

-         *(αστερίσκος): αναζητά λέξεις που μοιάζουν μεταξύ τους

Μπορώ αν θέλω να εξειδικεύσω κι άλλο την έρευνα, να επιλέξω τη λειτουργία Advance που συνήθως διαθέτουν οι μηχανές και να καθορίσω λεπτομέρειες για την έρευνα. Για παράδειγμα: να περιορίσω την έρευνα σε αποτελέσματα μιας μόνο γλώσσας, να επιλέξω την περιοχή της ιστοσελίδας που πρέπει να περιλαμβάνει την/τις λέξεις κλειδιά, να καθορίσω μια δομή URL που θα περιλαμβάνει λέξεις κλειδιά για να βρω αυτό που θέλω, να περιορίσω χρονικά την έρευνα σε ιστοσελίδες που έχουν για παράδειγμα ανανεωθεί το τελευταίο εξάμηνο κ.λ.π.

Αντιγραφή κειμένου, εικόνας, URL, από μια ιστοσελίδα σε ένα έγγραφο

Επιλέγω αυτό που θέλω να αντιγράψω:
Πάω στην αρχή του κειμένου που θέλω να αντιγράψω.
Πατώ το πλήκτρο Home και ακολούθως τα πλήκτρα δεξί Control, Home. Θα ακούσω: “Drag”.
Μετακινούμε στην τελευταία γραμμή του κειμένου που θέλω να αντιγράψω και πατώ το πλήκτρο End.
Στη συνέχεια τα πλήκτρα δεξί Control, End. Θα ακούσω: “Drop”.
Πάω στο μενού Edit και επιλέγω Copy

Ανοίγω την εφαρμογή MS Word

Επιλέγω Paste Special από το μενού Edit, επιλέγω με το πάνω βέλος “Unformatted text” και πατώ το πλήκτρο Enter.

Για να επιλέξω ολόκληρη την σελίδα: Edit και επιλογή Select All για να την αντιγράψω και μετά ακολουθώ την ίδια διαδικασία για να την μεταφέρω.

Αποθήκευση μιας ιστοσελίδας (ως αρχείου)

Ενώ έχω μπροστά μου ανοικτή την ιστοσελίδα:

Μενού File

Επιλογή Save As

Επιλέγω που θα την φυλάξω

Δίνω ένα όνομα

Πατώ Save

Αποθήκευση μιας εικόνας Image από μια ιστοσελίδα

Επιλέγω την εικόνα ή τη βρίσκω

Δεξί κλικ ή πλήκτρο application

Επιλογή Save Picture As

Στο κουτί διαλόγου που θα ανοίξει και στο πλαίσιο Save In, επιλέγω που θέλω να αποθηκεύσω

Στο πλαίσιο File Name, δίνω στο αρχείο ένα όνομα

Κουμπί Save και Enter.

Download ενός αρχείου από μια ιστοσελίδα

Επιλέγω το link σύνδεσμο του αρχείου που θέλω να κατεβάσω

Κάνω κλικ με το ποντίκι μου ή πατώ Enter

Στο κουτί που ανοίγει επιλέγω Save

Στο κουτί διαλόγου και στο πλαίσιο Save In, επιλέγω που θέλω να αποθηκεύσω

Στο πλαίσιο File Name, δίνω στο αρχείο που θα κατεβάσω ένα όνομα

Περιμένω μέχρι να κατέβει το αρχείο –Download

Ανοίγω το αρχείο που κατέβηκε.

Προετοιμασία

Προεπισκόπηση Preview μιας ιστοσελίδας

Μενού File

Επιλογή Print Preview

Εδώ από τη μπάρα εργαλείων, επιλέγοντας τα αντίστοιχα εικονίδια μπορώ:

να τυπώσω μια ιστοσελίδα –Print the web page (alt-P)

να τροποποιήσω τις επιλογές διαμόρφωσής της –modify page setup options (Alt-O: Portrait, Alt-L: Landscape, Alt-U: dialog box)

να μικρύνω το μέγεθος της σελίδας –diminish

να αυξήσω το μέγεθος της σελίδας –magnify

να επιλέξω το μέγεθος της σελίδας που βλέπω –select the size

να πάρω βοήθεια –help

να κλείσω την προεπισκόπηση –Preview της ιστοσελίδας

Στα διάφορα εικονίδια κάνω κλικ ή τα επιλέγω με το πλήκτρο Tab και πατώ Enter ή χρησιμοποιώ τα αντίστοιχα Shortcut Keys.

Για να τροποποιήσω τις επιλογές διαμόρφωσης page setup

Μενού File

Επιλογή Page setup

Στο πλαίσιο Size και στο drop down list box επιλέγω το μέγεθος του χαρτιού (π.χ. Letter, A4 κλπ). Μπορώ να χρησιμοποιήσω το δεξί και αριστερό βέλος

Στα πλαίσια Header και Footer αντίστοιχα μπορώ να καταχωρήσω κείμενο αν επιθυμώ να προσθέσω Header ή/και Footer (για να βρω τα πλαίσια μετακινούμαι με το πλήκτρο Tab)

Στην περιοχή Orientation επιλέγω τον προσανατολισμό της σελίδας ανάμεσα στις επιλογές Portrait και Landscape
Portrait: η σελίδα προσανατολισμένη σε κάθετη θέση. Δηλαδή: το πλάτος είναι μικρότερο από το ύψος της.
Landscape: η σελίδα προσανατολισμένη σε οριζόντια θέση. Δηλαδή: το πλάτος μεγαλύτερο από το ύψος της.

Στην περιοχή Margins (περιθώρια), επιλέγω: Left, Right, Top και Bottom και καθορίζω αντίστοιχα το αριστερό, δεξί, πάνω και κάτω περιθώριο της σελίδας (δηλαδή τον κενό χώρο ανάμεσα στην άκρη του χαρτιού και της αρχής του εκτυπωμένου μέρους του χαρτιού).

Τελειώνοντας επιλέγω το κουμπί Close

Για να τυπώσω από μια ιστοσελίδα

Μενού File

Επιλογή Print

Αν έχω εγκατεστημένους περισσότερους από έναν εκτυπωτές στον υπολογιστή μου (ή αν έχω πρόσβαση μέσω τοπικού δικτύου), επιλέγω εκτυπωτή στο πλαίσιο Select Printer, από τη λίστα που υπάρχει

Επιλέγω τις σελίδες που θέλω να τυπώσω:
α. All: αν θέλω να τυπωθούν όλες οι σελίδες που περιλαμβάνει η ιστοσελίδα
β. Current Page: αν θέλω τη σελίδα που φαίνεται στην οθόνη
γ. Pages: καθορίζω αριθμό σελίδων (π.χ. 1-5) που θέλω να τυπωθούν
δ. Selection: αν έχω επιλέξω συγκεκριμένο κομμάτι της σελίδας

Στο πλαίσιο Number of Copies, καθορίζω τον αριθμό των αντιγράφων που θέλω να εκτυπωθούν

Αφού τελειώσω, επιλέγω το κουμπί Print

Αν δεν επιθυμώ να αλλάξω κάτι από τις επιλογές που αναφέρονται πιο πάνω και θέλω να τυπώσω όλες τις σελίδες που περιλαμβάνονται σε αυτή την ιστοσελίδα κάνω κλικ στο εικονίδιο Print στη μπάρα εργαλείων ή πατώ τα πλήκτρα Control-P.

Για να τυπώσω μια ιστοσελίδα σε αρχείο –Print to File

Όταν δεν επιθυμώ να τυπώσω μια ιστοσελίδα σε έναν εκτυπωτή (γιατί π.χ. μπορεί εκείνη τη στιγμή να μην είναι διαθέσιμος), τότε μπορών να την εκτυπώσω σε ένα αρχείο. Δηλαδή να την αποθηκεύσω ως αρχείο εκτύπωσης.

Ακολουθώ τα βήματα 1-5 όπως πιο πάνω ή απλά εμφανίζω το κουτί διαλόγου Print

Επιλέγω το κουτί Print to File (αμέσως μετά την επιλογή εκτυπωτή)

Κουμπί Print και Enter

Στο πλαίσιο Save In και από τη λίστα με τους φακέλους, επιλέγω που θέλω να φυλάξω

Στο πλαίσιο File Name δίνω ένα όνομα στο αρχείο (file)

Κουμπί Save και Enter.